stanford-oval/wikipedia huggingface dataset:
סאות' בנד

סַאוּת' בֶּנְד (באנגלית: South Bend) היא עיר במחוז סיינט ג'וזף, אינדיאנה, ארצות הברית. על פי מפקד האוכלוסין משנת 2000, מספר תושבי העיר עמד על 107,789 אנשים; באזור המטרופולין של העיר מתגוררת אוכלוסייה בת 316,663 נפשות. זוהי העיר הרביעית בגודלה במדינת אינדיאנה. העיר משמשת כמושב המחוז של מחוז סיינט ג'וזף. זוהי הבירה הכלכלית והתרבותית של האזור שנודע בכינוי מיצ'יאנה, והיא ידועה יותר מכל כמקום מושבה של אוניברסיטת נוטרדאם.
היסטוריה

עמק סיינט ג'וזף היה מיושב במשך תקופה ארוכה באינדיאנים. אחת מהקבוצות הקדומות ביותר שהתיישבו בשטח שעתיד להפוך לצפון אינדיאנה, היא שבט המיאמי. לאחר מכן, אנשי שבט הפותאווטומי (Potawatomi) הגיעו לאזור, בהשתמשם במזון העשיר ובמקורות הטבעיים הנמצאים לאורך הנהר. הפותאווטומי ישבו באינדיאנה במשך תקופה ארוכה, עד לגרושם בשנות ה-40 של המאה ה-19. אחת מהסיבות העיקריות לפופולריות של האזור של סאות' בנד הייתה הקרבה לנהר הקנקקי.
המתיישבים הלבנים הקבועים שהתיישבו לראשונה בסאות' בנד, היו סוחרי פרווה שייסדו תחנות סחר באזור. בשנת 1820, הגיע פייר פריסקוץ נווארה (Pierre Frieschutz Navarre), נציג של חברת הפרווה האמריקנית (AFC) של ג'ון ג'ייקוב אסטור. הוא התיישב ליד דאונטאון סאות' בנד של היום. אלקסיס קוקווילרד (Alexis Coquillard), נציג נוסף של ה-AFC, עבר בדרכו בסאות' בנד ב-1823, ושב למקום ב-1824 על מנת להקים שם את ביתו. תחנת המסחר הייתה ידועה אז בשם "תחנת סיינט ג'וזף הגדולה". בשנת 1827, ייסד לתרופ מינור טיילור (Lathrop Minor Taylor) תחנת מסחר עבור חברת "סמואל חנה אנד קומפני" (Samuel Hanna and Company). ב-1829 צמחה העיירה, טיילור וקוקווילרד הקימו משרד דואר, וטיילור נתמנה למנהלו. שירות הדואר של ארצות הברית קרא למקום סאות'הולד (Southold), מחוז אלן, אינדיאנה.. בשנה שלאחר מכן שונה שם המקום לסאות' בנד, ככל הנראה כדי למנוע בלבול, כיוון שקהילות נוספות באזור נקראו בשם סאות'הולד באותו הזמן.
ב-1831, סאות' בנד נקבעה להיות מושב המחוז ואחת מארבע העיירות המקוריות של מחוז סיינט ג'וזף. זמן לא רב לאחר מכן החל התכנון של השטח שעתיד להיות העיר סאות' בנד. העיירה נוסדה רשמית ב-1835 וגדלה במהירות.
בין שנות ה-30 לשנות ה-50 של המאה ה-19, התרכזה רוב עבודת הפיתוח של סאות' בנד באזור תעשייה שנבנה ומוקם בין שתי התעלות הנמצאות לאורך נהר סיינט ג'וזף החוצה את סאות' בנד. מספר סכרים נבנו, וב-4 באוקטובר 1851 הגיע הקטר הראשון לסאות בנד. הדבר הוביל למעבר של עסקים רבים לאזור שבין הנהר לתחנת רכבת. ב-1852 הקים הנרי סטדבייקר (Henry Studebaker) בית מלאכה לעגלות בסאות' בנד. חברת סטדבייקר הפכה ליצרנית העגלות הגדולה בעולם, והיחידה מבין יצרניות העגלות שהצליחה בהסבה לתעשיית הרכבים. החברות זינגר (יצרנית מכונות תפירה) ואוליבר (יצרנית ציוד חקלאי) היו בין החברות שעשו את התעשייה לכוח הדוחף בכלכלתה של סאות' בנד עד לאמצע המאה ה-20.
גורם נוסף בהתפתחותה של סאות' בנד, הוא המיקום על כביש מישיגן, הכביש הראשי ההולך מצפון-לדרום בצפון אינדיאנה במאה ה-19. התפתחות חשובה נוספת התרחשה בשנת 1842, כאשר האב אדוארד סורין ייסד את אוניברסיטת נוטרדאם צפונית לעיירה. האוניברסיטה נעשתה לגורם עיקרי בכלכלה ובתרבות של סאות' בנד. בשנת 1865 קיבלה סאות' בנד מעמד של עיר, והבחירות הראשונות לראשות העיר התקיימו ב-5 ביוני 1865.
בתי חרושת רבים נוספים נפתחו בסאות' בנד בתחילת המאה ה-20, וההתפתחות המהירה הובילה ליצירת מסילה חשמלית בכל האזור, ובשנת 1925 הוקם שירות חשמלית ממרכז העיר סאות בנד ועד למרכז העיר שיקגו.
בשנת 1950, למעלה ממחצית כוח התעסוקה היה במגזר התעשייה. כתוצאה מקשיים כלכליים, סגרה סטדבייקר את מפעלי הרכב שלה בסאות' בנד בדצמבר 1963, נרשמה דעיכה כללית בתעשייה בסאות' בנד, ובשנת 2000 היה חלקה של התעשייה בכלכלת סאות בנד רק 16%. כתוצאה מפיטורים רבים, הצטמצמה אוכלוסיית העיר בכ-30,000 במהלך תקופה זאת.
גאוגרפיה

סאות' בנד ממוקמת במרחק של 8 ק"מ מהגבול עם מדינת מישיגן, ונמצאת במרחק שווה מאילינוי ומאוהיו. המרחק בין סאות' בנד לשיקגו הוא 150 ק"מ. הגדה הקרובה ביותר של ימת מישיגן נמצאת במרחק של 32 ק"מ מהעיר.
על פי לשכת מפקד האוכלוסין של ארצות הברית, שטחה הכולל של העיר הוא 108.47 קמ"ר, כאשר השטח היבשתי הוא 107.38 קמ"ר, ואילו השטח הימי הוא 1.09 קמ"ר.
נהר סיינט ג'וזף זורם מהקצה המזרחי של העיר ומתעקל צפונה בקרבת מרכז העיר, משם ממשיך בכיוון צפון-מערב לעבר ימת מישיגן; זהו מקור שמה של העיר, "סאות' בנד", על שם עיקול הנהר ("bend" באנגלית משמעו "עיקול").
נוטרה דאם צמודה לסאות' בנד מצפון. אזור הדאונטאון של סאות' בנד נמצא בצפון-מרכז העיר, לאורך נהר סיינט ג'וזף. האזור הצפון מערבי של העיר כולל מפעלי תעשייה ואת שדה התעופה סאות' בנד. העיר מישוואקה צמודה לסאות' בנד מדרום.
גאוגרפיה > אקלים

| אקלים בסאות בנד> חודש.טמפרטורה יומית מרבית ממוצעת (C°).טמפרטורה יומית מזערית ממוצעת (C°).משקעים ממוצעים (מ"מ) | אקלים בסאות בנד> ינואר.-0.1.-7.8.58 | אקלים בסאות בנד> פברואר.2.-6.3.50 | אקלים בסאות בנד> מרץ.8.3.−1.8.61 | אקלים בסאות בנד> אפריל.15.5.3.8.82 | אקלים בסאות בנד> מאי.21.3.9.3.97 | אקלים בסאות בנד> יוני.26.6.14.9.96 | אקלים בסאות בנד> יולי.28.5.17.4.102 | אקלים בסאות בנד> אוגוסט.27.4.16.6.96 | אקלים בסאות בנד> ספטמבר.23.6.12.1.90 | אקלים בסאות בנד> אוקטובר.16.7.6.84 | אקלים בסאות בנד> נובמבר.9.2.0.8.83 | אקלים בסאות בנד> דצמבר.1.9.-5.2.66 | אקלים בסאות בנד> שנה.15.1.5.964 |
| --- | --- | --- | --- | --- | --- | --- | --- | --- | --- | --- | --- | --- | --- |
מקור: Average Weather for South Bend, IN
דמוגרפיה

על פי מפקד האוכלוסין של ארצות הברית לשנת 2010, ישנם 101,168 אנשים, 42,908 משקי בית ו-25,959 משפחות בעיר. צפיפות האוכלוסין בעיר היא 1,075.9 קמ"ר. להלן ההתפלגות האתנית בעיר:
66.1% לבנים
24.6% אפרו-אמריקאים
2.8% מעורבים
1.2% אסייאתים
0.4% אינדיאנים
4.9% אחרים
כמו כן, 8.5% הם היספאנים מגזעים שונים.
להלן התפלגות הגילאים בעיר (הגיל החציוני הוא 33.3 שנים):
18-: 27.3%
18-24: 10%
25-44: 27.1%
45-64: 23.1%
65+: 12.5%
ולהלן התפלגות המינים בעיר:
נקבות: 51.6%
זכרים: 48.4%
פארקים ומקומות בילוי

גן החיות פותאווטומי נפתח בשנת 1902, והוא גן החיות הוותיק ביותר במדינה. הוא מכיל למעלה מ-400 בעלי חיים, בשטח של 93,000 מ"ר.
ליד גן החיות פותאווטומי נמצאות חממות פותאווטומי וכן החממות הבוטניות ע"ש אלה מוריס ומיוזל-אליסון (Ella Morris and Muessel-Ellison Botanical Conservatories). חממות פותאווטומי נבנו במקור בשנות ה-20, והחממות הבוטניות נוספו בשנות ה-60. בשנת 2007 היו החממות בסכנת סגירה עקב עלויות תפעוליות גבוהות, אבל גיוס הכספים בקמפיין של החברה הבוטנית של הגדה הדרומית הצליח, והחממות ניצלו מסגירה.
בתוך העיר זורם האפיק המזרחי של נהר סיינט ג'וזף, והוא משמש לשיט ולפעילויות של ספורט מים.
ערים תאומות

סאות' בנד היא עיר תאומה של הערים:
פולין צ'נסטוחובה, פולין
גרמניה ארזברג, בוואריה, גרמניה
מקסיקו גואנחואטו, מקסיקו
הערות שוליים

↑  http://centerforhistory.org/learn-history/local-history
1 2 3 4 5 6 7  Palmer, John (2003). "At The Bend In The River". South Bend: Crossroads of Commerce. Arcadia Publishing. ISBN 0-7385-2414-X.
1 2 3  Howard, Timothy E. (1907). "Chapter XI The City of South Bend". History of St. Joseph County, Indiana. The Lewis Publishing Company.
↑  " "About Notre Dame The University of Notre Dame"
↑  "Notre Dame and The Local Economy:2002"
↑  "ASouth Bend/Mishawaka - Elkhart/Goshen"
1 2  Indiana Business Review "ASouth Bend/Mishawaka - Elkhart/Goshen." Retrieved on 2008-01-02.
↑  "US Gazetteer files 2010". United States Census Bureau. Retrieved 2012-12-11.
↑  "South Bend Conservatory", South Bend Parks and Recreation Conservatory Website.
1 2  "East Race Waterway", South Bend Parks and Recreation Website.
| דגל אינדיאנה מדינת אינדיאנה |
| --- | --- | --- |
| בירת המדינה | אינדיאנפוליס |  |
| אזורים גאוגרפיים | המטרופולין של סינסינטי • המטרופולין של שיקגו • עמק ואבאש |  |
| היישובים הגדולים ביותר | אינדיאנפוליס • פורט ויין • אוונסוויל • סאות' בנד • כרמל • בלומינגטון • פישרס • האמונד • גארי • מאנסי • לפאייט • טרה הוט • קוקומו • אנדרסון • נובלסוויל • גרינווד • אלקהרט • מישאוואקה • לורנס • ג'פרסונוויל |  |
| נושאים נוספים | מחוזות • סמלים • היסטוריה • דמוגרפיה • יהדות אינדיאנה |  |
| --- | --- |
בקרת זהויות :  NLI: 987007550214605171  BNE: XX6200732  GND: 4118740-4  LCCN: n80070683  MusicBrainz: 729541ef-ff20-452b-ba8e-dc6748a7d026  NARA: 10045864  NSK: 000686131  SUDOC: 132936240  VIAF: 156561545   WorldCat (עם VIAF): 156561545 
אנשים נהנים באפיק המזרחי של נהר סיינט ג'וזף, סאות בנד, אינדיאנה.
סן חוסה (מחוז)

סן חוסה (בספרדית: San José) הוא מחוז בקוסטה ריקה. המחוז, הנמצא במרכז קוסטה ריקה, גובל במחוזות אלחואלה וארדיה בצפון, בלימון בצפון-מערב, בקרטגו ובחלק נוסף של מחוז לימון במערב, ובפונטרנס בדרום-מערב, בדרום ובמזרח.
במחוז מתגוררים 1,404,242 תושבים (נכון ל-2011), והוא המחוז המאוכלס ביותר בקוסטה ריקה. בירת המחוז היא סן חוסה.
קנטונים

מבחינה מנהלית מחוז סן חוסה מחולק ל-20 קנטונים, יותר מכל מחוז אחר בקוסטה ריקה.
| שם הקנטון | שם בספרדית | בירת הקנטון | אוכלוסייה (נכון ל-2011) |
| --- | --- | --- | --- |
| סן חוסה | San José | סן חוסה | 288,054 |
| אסקסו | Escazú | אסקסו | 56,509 |
| דסמפרדוס | Desamparados | דסמפרדוס | 208,411 |
| פוריסקל | Puriscal | סנטיאגו דה פוריסקל | 33,004 |
| טרסו | Tarrazú | סן מרקוס דה טרסו | 16,280 |
| אסרי | Aserrí | אסרי | 57,892 |
| מורה | Mora | סיודד קולון | 26,294 |
| גויקואצ'אה | Goicoechea | גואדלופה | 115,084 |
| סנטה אנה | Santa Ana | סנטה אנה | 49,123 |
| אלחואליטה | Alajuelita | אלחואליטה | 77,603 |
| ואסקס דה קורונדו | Vásquez de Coronado | סן איסידרו דה קורונדו | 60,486 |
| אקוסטה | Acosta | סן איגנסיו דה אקוסטה | 20,209 |
| טיבאס | Tibás | סן חואן דה טיבאס | 64,842 |
| מוראביה | Moravia | סן ויסנטה דה מוראביה | 56,919 |
| מונטס דה אוקה | Montes de Oca | סן פדרו דה מונטס דה אוקה | 49,132 |
| טורוברס | Turrubares | סן פבלו דה טורוברס | 5,512 |
| דוטה | Dota | סנטה מריה דה דוטה | 6,948 |
| קורידבט | Curridabat | קורידבט | 65,206 |
| פרס סלדון | Pérez Zeledón | סן איסידרו אל חנרל | 134,534 |
| לאון קורטס קסטרו | León Cortés Castro | סן פבלו דה לאון קורטס קסטרו | 12,200 |
הערות שוליים

1 2 3  מפקד האוכלוסין והדיור הלאומי של 2011: תוצאות כלליות, מכון הסטטיסטיקה ומהפקדים הלאומי של קוסטה ריקה (בספרדית).
| --- | --- |
בקרת זהויות :  NLI: 987007567299205171  LCCN: n88286122  MusicBrainz: b63533c7-0c4f-443f-881f-b5ee6211208e  NARA: 10036673  VIAF: 145532357   WorldCat (עם VIAF): 145532357
סטמפורד (נחל)

| --- | --- |

אגם קטן בבית צ'יזיק המוזן ממימי נחל סטמפורד
 מידע כללי
 מדינות באגן הניקוז:  הממלכה המאוחדת 
  (למפת לונדון מוגדלת) קנט סארי ברקשייר בקינגהאם הרטפורדשייר אסקססטמפורד(למפת לונדון רגילה) קנט סארי בר. בקי. הרטפורדשייר אסקססטמפורד(למפת רובע האמרסמית' ופולהאם רגילה) סטמפורד(למפת רובע האמרסמית' ופולהאם מוגדלת) סטמפורד
 
נחל סטמפורד (באנגלית: Stamford Brook) הוא אחד הנהרות התת-קרקעיים של לונדון באנגליה.
מהלך הנחל

הנחל מקורו בשלושה נחלים קטנים יותר המתאחדים יחדיו, במערב לונדון, הנחל זורם דרך עמק המרסמית' ונשפך אל נהר התמזה.
הנחל כוסה בהדרגה, והחל משנת 1900 הנחל מכוסה בכל מהלכו, וכיום זורם כולו בתוך צינורות הביוב שמתחת העיר לונדון.
ראו גם

הנהרות התת-קרקעיים של לונדון
ערך זה הוא קצרמרבנושא לונדון ובנושא נהרות ונחלים. אתם מוזמנים לתרום לוויקיפדיה ו.
סטמפורד היל

| --- | --- |

 מידע
 עיר:  האקני 
 שטח:  5.2 קמ"ר 
 קואורדינטות:  51°34′14″N 0°04′22″W﻿ / ﻿51.5705°N 0.0727°W﻿ / 51.5705; -0.0727
  (למפת לונדון מוגדלת) קנט סארי ברקשייר בקינגהאם הרטפורדשייר אסקססטמפורד היל(למפת לונדון רגילה) קנט סארי בר. בקי. הרטפורדשייר אסקססטמפורד היל(למפת רובע הארינגיי רגילה) סטמפורד היל(למפת רובע הארינגיי מוגדלת) סטמפורד היל
 
סטמפורד היל (באנגלית: Stamford hill) היא שכונה בצפון לונדון, בירת הממלכה המאוחדת. חלקה שוכן ברובע האקני וחלקה בשכונת טוטנהאם שברובע הארינגיי.
אוכלוסייה

בשכונה מתגוררת אוכלוסייה יהודית גדולה שהחלה להתיישב במקום בשנות ה-30 של המאה ה-20, המתגוררת לצד האוכלוסייה המקומית, בהם הודים ואפגאנים רבים. הקהילה החרדית מונה מעל 50,000 נפשות. הקהילה החרדית של לונדון היא אחת הגדולות והמשפיעות באירופה כולה. הקהילה ברובה מאופיינת כחסידית, אך כוללת גם חוגים ליטאיים.
שכונת סטמפורד היל היא ריכוז החסידים השלישי בגודלו אחרי ישראל וניו יורק. במהלך העשור הראשון של המאה ה-21, עד תחילת משבר הסאבפריים, ידעה הקהילה החרדית תנופה כלכלית אדירה. רבים מהם התעשרו מאוד, הודות לשוק הנדל"ן הפורח באנגליה. חלק מחברי הקהילה מופיעים דרך קבע ברשימת האנשים העשירים ביותר באנגליה, המתפרסם מדי שנה בטיימס הלונדוני. בשכונה מספר רב של בתי כנסת, ישיבות, תלמודי תורה ובתי ספר יהודיים. בנוסף לקהילה החרדית, חיה בשכונה גם קהילה גדולה של יהודים מעדן.
כמו כן בשל שיעור הילודה הגבוה בקרב הקהילה החרדית סטמפורד היל היא אחת השכונות בעלת שיעור הילודה הגבוהה ביותר בבריטניה.
התאחדות קהילות החרדים מנהלת את ענייני הדת במקום. תחת סמכותה הנישואין, הכשרות, בית דין לממונות, העירוב, המקוואות וכל היתר.
הערות שוליים

↑    Mick Brown, ‏Inside the private world of London's ultra-Orthodox Jews, The Telegraph, 25 February 2011
נער המחרשה

| --- | --- |

פתיח הסרט
 בימוי:  וולט דיסני
 הופק בידי:  וולט דיסני
 תסריט:  וולט דיסני
 מדבבים:  וולט דיסני, מרג'ורי רלסטון
 מוזיקה:  קרל סטאלינג
 אנימטור:  לס קלארק, ברט גילט, וילפרד ג'קסון, בן שרפסטין, אב אייוורקס, ג'ק קינג
 מדינה:  ארצות הברית ארצות הברית
 חברת הפקה:  אולפני וולט דיסני Celebrity Productions
 חברה מפיצה:  סרטי קולומביה
 הקרנת בכורה:  28 ביוני 1929
 משך הקרנה:  7 דקות
 שפת הסרט:  אנגלית
 סוגה:  סרט קצר, סרט הנפשה, סרט לכל המשפחה, סרט מוזיקלי
 סרט קודם:  קרב החצר 
 סרט הבא:  נער הקרנבל 
 דף הסרט ב־IMDb
 
נער המחרשה (באנגלית: The Plowboy) הוא סרט הנפשה קצר אמריקאי של מיקי מאוס שיצא לראשונה בשנת 1929, כחלק מסדרת הסרטים הקצרים של מיקי מאוס. זה היה הסרט הקצר השמיני של מיקי מאוס שהופק והחמישי באותה שנה.
תקציר העלילה

כפי שכותרת הסרט מרמזת, מיקי מתואר כחוואי לצד מיני מאוס. מיקי נראה לראשונה עם סוסו כשהוא חורש בשדה לצד שאר חיות החווה, כשמיני באה יחד עם הפרה שלה. היא מבקשת ממיקי לחלוב את הפרה בשבילה והאחרון נעתר בשמחה. בעודו חולב, הפרה מתחילה ללקק אותו בסימן ברור של חיבה ומיקי, שלא נראה מרוצה מכך, קושר את לשונה סביב פיה כמו זמם.
בסופו של דבר מיקי מצליח להגיש למיני את הדלי מלא בחלב וניגש לנשק אותה בכוח. תשובתה של מיני לסימן החיבה הזה היא דפיקת ראשו עם הדלי חלב. סוסו של מיקי מתחיל לצחוק עליו עד שבשלב מסוים הוא נעקץ על ידי דבורה, נכנס לפאניקה ומתחיל לדהור. עד שהסוס נרגע שוב, המחרשה כבר נשברה לחלוטין, ומיקי האובד עצות נעזר בחזיר בתור מחרשה.
השפעה

באופן מוזר, סרט קצר זה נחשב לבולט בעיקר אודות חיות החווה שהוא הציג. הפרה של מיני נחשבת לקלרבל הפרה שמציינת את הופעתה השנייה, וסוס המחרשה של מיקי נחשב להוראס הורסקולר שעורך את הופעת הבכורה שלו. שתי הדמויות הפכו למואנשות לחלוטין בסרט הקצר החגיגה משנת 1930, שם מתייחסים אליהן כאל החברים של מיקי ומיני ולא כאל חיות משק. בנוסף, זה גם הפעם הראשונה שמיני מאוס נראית לובשת את הכפפות שלה.
ביקורת

ב-28 ביולי 1929, עיתון חדשות הקולנוע "The Film Daily" פרסם: "נפלא. אולפני דיסני ממשיכים בצורה הנכונה עם סדרת הסרטים המצוירים של מיקי מאוס. האנימציה לא רק חכמה, אלא גם מכילה רעיון. הרפתקאותיו של מיקי אינן חשובות במיוחד, אבל הן מצחיקות. נושא משובח, גדוש בכיף וצחוקים."
גם מגזין וראייטי ב-27 בנובמבר 1929 הקדיש טור אשר החמיא על הרעיון והאפקטים הקוליים.
הערות שוליים

1 2  Grob, Gijs (2018). "The Plowboy". Mickey's Movies: The Theatrical Films of Mickey Mouse. Theme Park Press. ISBN 978-1683901235.
↑  Lenburg, Jeff (1999). The Encyclopedia of Animated Cartoons. Checkmark Books. pp. 108–109. ISBN 0-8160-3831-7. נבדק ב-6 ביוני 2020. {{cite book}}:  (עזרה)
↑  Kaufman, J.B.; Gerstein, David (2018). Walt Disney's Mickey Mouse: The Ultimate History. Cologne: Taschen. p. 40. ISBN 978-3-8365-5284-4.
↑  "Short Subjects". The Film Daily: 9. 28 ביולי 1929. נבדק ב-23 בפברואר 2020. {{cite journal}}:  (עזרה)
↑  "Talking Shorts". Variety: 21. 27 בנובמבר 1929. נבדק ב-23 בפברואר 2020. {{cite journal}}:  (עזרה)
נשיאות בוסניה והרצגובינה

בניין הנשיאות, במרכז העיר סרייבו
נשיאוּת בוסניה והרצגובינה (בבוסנית: Predsjedništvo Bosne i Hercegovine) 
היא הטריומווירט המהווה את ראש המדינה בבוסניה והרצגובינה.
לפי חוקת בוסניה והרצגובינה, שלושת חברי הנשיאות הם בוסניאקי, קרואטי וסרבי. הבוסניאקי והקרואטי נבחרים בידי תושבי הפדרציה של בוסניה והרצגובינה, ואילו הסרבי נבחר בידי תושבי רפובליקה סרפסקה. הנשיאות נבחרת לתקופת כהונה של ארבע שנים, ומדי שמונה חודשים מתחלפים ביניהם השלושה בתפקיד יו"ר הנשיאות. הראשון לכהן הוא מי שזכה במספר הקולות הרב ביותר, אלא אם כן הוא מכהן באותה עת כיו"ר.
תפקידיה העיקריים של הנשיאות הם:
לנהל את מדיניות החוץ, למנות שגרירים ולייצג את המדינה בפני ארגונים ומוסדות בינלאומיים.
לקיים את החלטות הפרלמנט.
להציע המלצות למועצת השרים בנוגע לתקציב השנתי ולהציגם באספת הפרלמנט.
לדווח לפרלמנט לפחות אחת לשנה, וכן לפי בקשתו, על הוצאות הממשלה.
לתאם בין הארגונים הבינלאומיים והלא ממשלתיים הפועלים בבוסניה והרצגובינה.
חברי הנשיאות

מאז נערכו הבחירות הראשונות ב-1996, נבחרו הנציגים המפורטים להלן כחברי הנשיאות:
|  | הנציג הבוסניאקי | הנציג הסרבי | הנציג הקרואטי |
| --- | --- | --- | --- |
| 1996 | אלייה איזטבגוביץ' | מומצ'ילו קריישניק | קרשימיר זובאק |
| 1998 | אלייה איזטבגוביץ' זכה ב-87% מהקולות. | ז'יבקו רדישיץ' זכה ב-52% מהקולות. | אנטה ילאביץ' זכה ב-52% מהקולות. |
| 2002 | סוליימן טיחיץ' טיחיץ' זכה ב-37.3% מהקולות, לעומת 34.8% בהם זכה יריבו, חאריס סילייג'יץ'. | מירקו שארוביץ' שארוביץ' זכה ב-35.5% מהקולות, בהפרש ניכר מהמועמדים האחרים. הוא התפטר מתפקידו ב-2003 לאחר שהסתבך בשערורייה של מכירת נשק לעיראק. הפרלמנט מינה במקומו את בוריסלב פרבץ. | דרגאן צ'וביץ' זכה ב-61.5% מהקולות. הוא הודח ב-2005 בידי הנציג העליון פאדי אשדון, בשל חשדות לשחיתות, והפרלמנט בחר במקומו באיבו מירו יוביץ'. |
| 2006 | חאריס סילייג'יץ' זכה בכ-62% מהקולות. הנשיא היוצא, טיהיץ', זכה ב-28% מהקולות בלבד. | נבוישה רדמנוביץ' זכה בכ-55% מהקולות. | ז'לקו קומשיץ' זכה בכ-41% מהקולות, והדיח את יוביץ', שזכה בכ-25% מהקולות. |
| 2010 | בקיר איזטבגוביץ' זכה בכ-34.9% מהקולות לעומת 30.5% ו-25.1% ליריביו העיקריים. | נבוישה רדמנוביץ' זכה ב-48.9% מהקולות, לעומת 47.3% ליריבו העיקרי. | ז'לקו קומשיץ' זכה ב-60.6% מהקולות לעומת 19.7% למועמד השני בהישגו. |
| 2014 | בקיר איזטבגוביץ' | מלאדן איוואניץ' | דרגאן צ'וביץ' |
| 2018 | שפיק ג'פרוביץ' | מילורד דודיק | ז'לקו קומשיץ' |
| 2022 | דניס בצ'ירוביץ' (אנ') | ז'לקה צוויאנוביץ' (אנ') | ז'לקו קומשיץ' |
נשיא תימן

| --- | --- |


 איוש נוכחי:  רשאד אל-עלימי (בפועל)
 תאריך כניסה לתפקיד:  7 באפריל 2022
 תחום שיפוט:  תימן 
 מעון:  ארמון הנשיא (תימן)
 ייסוד המשרה:  22 במאי 1990 
 presidentalalimi.net
 
נשיא הרפובליקה התימנית (בערבית: رئيس الجمهورية اليمنية) הוא ראש המדינה בתימן. על פי חוקת תימן, הנשיא משמש גם כמפקד העליון של צבא תימן.
הנשיא הראשון של תימן כמדינה מאוחדת היה עלי עבדאללה סאלח. מחליפו היה עבד רבו מנסור האדי, שנכנס לתפקידו ב-27 בפברואר 2012. החוקיות של כהונתו כנשיא מוטלת בספק, מכיוון שהוא היה המועמד היחיד בבחירות 2012 וסוף המנדט המקורי של כהונתו היה קבוע ל-27 בפברואר 2014. המנדט שלו לבסוף הוארך בשנה נוספת. עם זאת, הוא נותר בשלטון לאחר תום המנדט שלו, וב-22 בינואר 2015 החליט על התפטרותו, לאחר התפטרותו נטלה הממשלה את ועדת המהפכה העליונה אך ב-21 בפברואר 2015, הכריז האדי על עצמו שוב כנשיא, וכיהן מאז עד 2022, על תפקידו מתמודד רק נשיא המועצה הפוליטית העליונה של מטעם החות'ים, מהדי אל-משאת, שמוכר כנשיא רק על ידי איראן וקובה. באפריל 2022, 8 שנים לאחר פרוץ המלחמה התפטר האדי, ובמקומו התמנה שר הפנים לשעבר רשאד אל-עלימי, שעומד בראש מועצת ההנהגה הנשיאותית.
הערות שוליים

↑  Profile: Yemen's Abd-Rabbu Mansour Hadi
↑  Yemeni president's term extended, Shi'ite Muslim leader killed
↑  Hadi affirms her presidential resignation final
↑  http://www.cadenagramonte.cu/english/show/articles/28389:yemeni-deputy-fm-praises-cuba-s-support-for-arab-causes
↑  "Yemen: Houthi, Saleh council formation criticised by UN". www.aljazeera.com.
ערך זה הוא קצרמרבנושא תימן. אתם מוזמנים לתרום לוויקיפדיה ו.
סוזן קאר

| --- | --- |

 לידה:  5 בפברואר 1954 (בת 70) אית'קה, ניו יורק, ארצות הברית 
 מקום לימודים:  אוניברסיטת ניו יורק  תיכון האריטון (1971)  מכללת מאונט הוליוק (1975)  אוניברסיטת ניו יורק (1978)  בית ספר שטיינהרט לתרבות, חינוך ופיתוח אנושי 
 יצירות ידועות:  Athens 
 פרסים והוקרה:  מדליית AIGA 
 kare.com
 
סוזן קאר (אנגלית: Susan Kare; נולדה ב-5 בפברואר 1954) היא אמנית ומעצבת גרפית שיצרה את האלמנטים הגרפיים של הממשק המשתמש של מקינטוש אפל בשנות ה-80.
היא הייתה אחת מהעובדים המקוריים שהקימו את חברת נקסט, שהוקמה על ידי סטיבס ג'ובס, לאחר שעזב את אפל בשנת 1985, והייתה מנהלת אמנותית.
ראשית חייה

קאר נולדה באית'קה, ניו יורק, והיא אחותו של מהנדס החלל והתעופה גורדן קאר. היא למדה בבית הספר האריתון וסיימה בשנת 1971. קאר קיבלה את התואר הראשון שלה באומנות ממאונט הוליק קולג' בשנת 1975, לאחר מכן קיבלה את תואר הדוקטור מאוניברסיטת ניו יורק בשנת 1978.מאוחר יותר, קאר עברה לסן פרנסיסקו ועבדה במוזיאון לאומנות. היא נשואה ויש לה שלושה ילדים.
עבודתה באפל

קאר הצטרפה לחברת אפל לאחר שקיבלה שיחת טלפון מחברתה מהתיכון, אנדי הירתזפלד, בשנות השמונים המוקדמות. היא התחילה לעבוד באפל בשנת 1982, והייתה חלק מצוות העיצוב של חברת אפל מקינטוש המקורית. היא התקבלה לעבודה בקבוצת התוכנה במקינטוש על מנת לעצב את הפונטים והגרפיקה של ממשק המשתמש. על כרטיסי הביקור שלה נכתב "HI Macintosh Artist".
מאוחר יותר היא עבדה כמנהלת אמנותית בשירותי האמנות של אפל, היא עבדה עבור מנהל הארגון, טום סויטר.
היא המעצבת של גופנים, אייקונים, וחומרי שיווק מקוריים רבים למערכת ההפעלה של מקינטוש. אפשר עדיין לראות את עבודותיה הראשוניות פורצות הדרך בכלי גרפיקה במחשב, ובעזרים אחרים, בעיקר LASSO ,GRABBER ודלי הציור.
קאר נחשבת לאחד החלוצים הראשונים באומנות הפיקסל, עבודותיה המשמעותיות ביותר שניתן לזהותן כאשר עבדה באפל היו: גופן שיקגו (ממשק הגופן הדומיננטי ביותר ב-classic mac os, כמו כן, הגופן שהשתמשו בו בארבעת הדורות של האייפוד בממשק אפל), גופן GENeVA ז'נבה, הגופן האחיד, מונקו MONaco, Clarus the Dogcow והמאק השמח (המחשב המחייך שמברך את משתמשי מאק כאשר הם מפעילים את המכשירים שלהם), כמו כן, הסמל הנמצא על מקש הפקודה הנמצא על מקלדות אפל.
אחרי עזיבת אפל

לאחר שקאר עזבה את אפל, היא עברה לנקסט כמעצבת, ועבדה עם לקוחות כגון, מיקרוסופט וIBM. הפרויקטים שלה לחברת מיקרוסופט כללו קלפים למשחק הסוליטר לווינדוז 3.0, בנוסף היא עיצבה מספר רב של אייקונים ואלמנטים עיצוביים לווינדוז 3.0. רבים מהאייקונים שעיצבה קאר, כגון האייקונים של Notepad, ומבחר של לוחות בקרה, לא עברו שינוי על ידי מיקרוסופט עד שיצא Windows XP, לחברת IBM היא יצרה אייקונים ואלמנטים עיצוביים לOS/2. ל-Eazel היא תרמה איקונוגרפיה למנהל הקבצים נאוטילוס.
בשנת 2003, היא הייתה אחת מצוות המייסדים ב- GLAM MEDIA ‏ (MODE MEDIA כיום). ב-7 בפברואר 2007 היא יצרה אייקונים לסממן "מתנות", באתר המדיה החברתית, פייסבוק. תחילה הרווחים ממכירת המתנות נתרמו לסוזן ג. קומן לקרן הריפוי, למאבק נגד סרטן השד. לאחר יום הוולנטיין, מבחר המתנות שונה וכלל מהדורת מתנות מוגבלת שלא בהכרח משתייכת ליום הוולנטיין. אחד מהאייקונים של המתנות, הנקרא "הנשיקה הגדולה", גם הוא הוצג בכמה גרסאות של MAC OS X כתמונת חשבון המשתמש.
באוגוסט 2012, קאר נקראה להיות עדה מומחית של אפל, וזאת במשפט הפרת פטנט נגד המתחרה של אפל בתעשייה, סמסונג.
Kareprints.com

קאר כיום מנהלת עסק עיצוב דיגיטלי בסן פרנסיסקו ומוכרת הדפסים חתומים ב kareprints.com. פה היא מעצבת מהדורה מוגבלת של הדפסים אומנותיים שאפשר לרכוש.
הערות שוליים

↑  Wolf, Ron. "The mother of the Mac trash can". San Jose Mercury News. אורכב מ-המקור ב-2007-07-01. נבדק ב-2007-08-15.
↑  MHC Vista: Creative Classrooms, www.mtholyoke.edu (ארכיון)
↑  Soojung-Kim Pang, Alex (2001-02-19). "Interview with Susan Kare". Making the Macintosh. Stanford University. אורכב מ-המקור ב-2010-03-11. נבדק ב-2007-08-13.
↑  Mackintosh, Hamish (12 ביוני 2003). "Talk Time". the Guardian (באנגלית). נבדק ב-2017-06-25. {{cite web}}:  (עזרה)
↑  Lemmons, Phil (בפברואר 1984). "An Interview: The Macintosh Design Team". BYTE (interview) (באנגלית). p. 58. נבדק ב-2017-06-25. {{cite news}}:  (עזרה)
↑  Susan Kare – User Interface Graphics, kare.com (באנגלית)
↑  Ex-Apple Designer Says Samsung Phones Mimic IPhone Patent - Businessweek, ‏2014-09-09
| --- | --- |
בקרת זהויות :  BIBSYS: 14023639  GND: 128843128  ISNI: 0000 0000 3070 4237  LCCN: n87138860  SNAC: w6tj64tg  ULAN: 500471831  VIAF: 26116398   WorldCat (עם VIAF): 26116398
נמס ממך (שיר)

נמס ממך הוא סינגל שהוקלט על ידי הזמר הישראלי עומר אדם. הוא יצא לאור ב-3 במאי 2010 על ידי חברת התקליטים פליי רקורדס, כסינגל מוביל מתוך האלבום נמס ממך.
רקע וכתיבה

השיר נכתב והולחן על ידי דורון מדלי ויוני רועה והופק על ידי תמיר צור. הוא הוצג כמועמד לכניסה למצעד הפזמונים השבועי של רשת ג' ב-27 במאי 2010. בשבוע לאחר מכן לא הצליח להיכנס למצעד. במצעד הפזמונים העברי השנתי ב-2010 דורג במקום ה-17, אף על פי שלא נכנס למצעד השבועי של אותה התחנה.
וידאו קליפ

ל"נמס ממך" לא הופק וידאו קליפ רשמי, אולם ב-27 בינואר 2013 פורסם אודיו שלו בערוץ היוטיוב הרשמי של אדם. נכון לאוגוסט 2022 צבר הסרטון למעלה מ-2.8 מיליון צפיות.
מיקומי שיא

|   ‏‏‏  מצעדי סוף שנה (2010)> מדינה |   ‏‏‏  מצעדי סוף שנה (2010)> מצעד |   ‏‏‏  מצעדי סוף שנה (2010)> מיקום שיא |   ‏‏‏  מצעדי סוף שנה (2010)>  |
| --- | --- | --- | --- |
|  ישראל | מדיה פורסט ישראל | - |  |
|  ישראל | רשת ג' | 17 |  |
גרסת כיסוי

בשנת 2014 השיר בוצע על ידי איזי, האולטראס, נאור אורמיה וענבל ביבי כחלק מפרויקט הסופרגרופ.